
รายงานผลโครงการอนุรักษ์พันธุกรรมพืช
มหาวิทยาลัยแม่โจ้-ชุมพร
2556
คำนำ


มหาวิทยาลัยแม่โจ้-ชุมพร ตั้งอยู่ในพื้นที่หมู่บ้านแหลมสันติ  หมู่ที่ 5 ตำบลละแม  อำเภอละแม  จังหวัดชุมพร เดิมเป็นพื้นที่ป่าสงวนแห่งชาติละแม  แต่เมื่อพื้นที่ป่าได้เสื่อมโทรมลง  รัฐบาลได้จัดสรรให้พื้นที่นี้เป็นพื้นที่ราชพัสดุและได้มอบพื้นที่นี้ให้กับมหาวิทยาลัยแม่โจ้  เพื่อพัฒนาพื้นที่และเปิดการเรียนการ
สอนเพื่อพัฒนาการศึกษาของพื้นที่ภาคใต้ตอนบน


แม้ปัจจุบันสภาพพื้นที่เดิมของมหาวิทยาลัยแม่โจ้-ชุมพร  ซึ่งเป็นพื้นที่ป่าได้มีการเปลี่ยนแปลงไปค่อนข้างมากแล้ว  แต่ก็ยังคงหลงเหลือพื้นที่ป่าธรรมชาติดั้งเดิมที่ยังคงความอุดมสมบูรณ์อยู่บ้าง  เพื่อเป็นการอนุรักษ์ทรัพยากรธรรมชาติดั้งเดิมของพื้นที่เอาไว้  มหาวิทยาลัยแม่โจ้-ชุมพร จึงได้มีการจัดตั้งพื้นที่อนุรักษ์พันธุกรรมพืชขึ้นมา  โดยคัดเลือกเอาพื้นที่ที่มีความอุดม
สมบูรณ์สูงสุดในพื้นที่มาเป็นพื้นที่โครงการ   เพื่อเป็นการปกปักรักษาทรัพยากร ธรรมชาติในพื้นที่เอาไว้







มหาวิทยาลัยแม่โจ้-ชุมพร
โครงการอนุรักษ์พันธุกรรมพืช  
มหาวิทยาลัยแม่โจ้-ชุมพร

--------------------------------
1. หลักการและเหตุผลของโครงการ

พื้นที่มหาวิทยาลัยแม่โจ้- ชุมพรเดิมเป็นพื้นที่ป่าไม้ (ป่าไม้เคี่ยม)  ที่มีความอุดมสมบูรณ์อยู่หลายพันไร่เป็นพื้นที่ส่วนหนึ่งของป่าสงวนแห่งชาติ  แต่ในอดีตที่ผ่านมาป่าไม้เหล่านี้ได้ลดจำนวนลงจนกลายเป็นป่าเสื่อมโทรม  ในปีพุทธศักราช 2525  สถาบันเทคโนโลยีการเกษตรแม่โจ้ (ชื่อเดิม) ได้รับมอบพื้นที่นี้เพื่อพัฒนาเป็นสถาบันอุดมศึกษาแห่งหนึ่งของจังหวัดชุมพร  แม้ว่าในปัจจุบันพื้นที่ป่าดั้งเดิมส่วนใหญ่ได้ถูกเปลี่ยนสภาพไปจนเกือบหมดแล้ว  แต่ก็ยังคงหลงเหลือพื้นที่ป่าธรรมชาติที่ยังคงความอุดมสมบูรณ์อยู่บางส่วนและมหาวิทยาลัยแม่โจ้-ชุมพรก็ได้มีการจัดตั้งพื้นที่นี้ให้เป็นพื้นที่อนุรักษ์พันธุกรรมพืช  มหาวิทยาลัยแม่โจ้-ชุมพร
เพื่อปกปักรักษาทรัพยากรธรรมชาติในพื้นที่เอาไว้

พื้นที่อนุรักษ์พันธุกรรมพืช มหาวิทยาลัยแม่โจ้-ชุมพร   มีพื้นที่ประมาณ 35ไร่  มีพื้นที่ส่วนใหญ่เป็นป่าดิบชื้นที่มีไม้เคี่ยมเป็นองค์ประกอบหลักและมีพื้นที่บางส่วนเป็นพื้นที่ป่าพรุเสม็ด   ปัจจุบันมหาวิทยาลัยแม่โจ้-ชุมพรได้มีการจัดการและดูแลรักษาพื้นทีโดยการจัดทำขอบเขตพื้นที่ให้ชัดเจน  มีการขุดลอกคูคลองและล้อมรั้วลวดหนามโดยรอบพื้นที่  ภายในพื้นที่ก็มีการจัดทำเส้นทางเดินศึกษาธรรมชาติเพื่อการเรียนรู้เรื่องราวเกี่ยวกับธรรมชาติ  โดยภายในพื้นที่อนุรักษ์พันธุกรรมพืช มหาวิทยาลัยแม่โจ้-ชุมพรยังมีสภาพป่าที่ค่อนข้างอุดมสมบูรณ์มีพืชพรรณธรรมชาติขึ้นอยู่อย่างหนาแน่น  ซึ่งพื้นที่อนุรักษ์พันธุกรรมพืช  มหาวิทยาลัยแม่โจ้-ชุมพรจะมีบทบาทในการปกปักรักษาทรัพยากรธรรมชาติในพื้นที่เอาไว้อีกทั้งยังเป็นแหล่งเรียนเรียนรู้และเป็นแหล่งท่องเที่ยวเชิงนิเวศที่สำคัญ
ของมหาวิทยาลัยแม่โจ้-ชุมพรสืบต่อไป
2. วัตถุประสงค์ของโครงการ

1. เพื่อปกปักษารักษาทรัพยากรธรรมชาติในพื้นที่อนุรักษ์พันธุกรรมพืชและใช้ประโยชน์จากทรัพยากรธรรมชาติอย่างยั่งยืน

2. เพื่อเป็นแหล่งเรียนรู้ด้านทรัพยากรธรรมชาติและแหล่งท่องเที่ยวเชิงนิเวศที่สำคัญของจังหวัดชุมพร

3. ผลการดำเนินงานที่ผ่านมา

โครงการอนุรักษ์พันธุกรรมพืชมหาวิทยาลัยแม่โจ้-ชุมพร ในปีงบประมาณ 2556  มีกิจกรรมที่เกิดขึ้นดังนี้
1. กิจกรรมปกปักพันธุกรรมพืช
 มหาวิทยาลัยแม่โจ้-ชุมพร 
มีการจัดทำป้ายโครงการอนุรักษ์พันธุกรรมพืชอันเนื่องมาจากพระราชดำริฯ บริเวณด้านหน้าพื้นที่โครงการฯ  และจัดทำป้ายเขตอนุรักษ์พันธุกรรมพืชรอบๆพื้นที่โครงการฯเพื่อป้องกันและป้องปรามการลักลอบตัดไม้และล่าสัตว์ในพื้นที่โครงการฯ

2. กิจกรรมสำรวจและเก็บรวบรวมพันธุกรรมพืช  มหาวิทยาลัยแม่
โจ้-ชุมพร สนับสนุนโครงการวิจัยเงินรายได้เรื่องการสำรวจและจัดทำฐานข้อมูลพรรณไม้ยืนต้นในมหาวิทยาลัยแม่โจ้-ชุมพร ของ ผศ.ชลดรงค์ ทองสง  เพื่อสำรวจและจัดทำแผนที่พรรณไม้ยืนต้นทั้งหมดในมหาวิทยาลัยแม่โจ้-ชุมพร

3. กิจกรรมปลูกรักษาพันธุกรรมพืช  มหาวิทยาลัยแม่โจ้-ชุมพรมี
การจัดทำแปลงปลูกกล้วยหอมทองพันธุ์ดีขึ้นในพื้นที่มหาวิทยาลัย  ซึ่งกล้วยหอมทองถือเป็นพืชเศรษฐกิจหลัดชนิดหนึ่งของอำเภอละแม จังหวัดชุมพร

4. กิจกรรมการอนุรักษ์และใช้ประโยชน์พันธุกรรมพืช มหาวิทยาลัย
แม่โจ้-ชุมพร มีการจัดทำแปลงปลูกและทดลองปลูกหญ้าแฝก เพื่อป้องกันการกัดเซาะของชายฝั่งทะเล  โดยทดลองนำหญ้าแฝก ๒ สายพันธ์ คือ สายพันธุ์ฟิจิ ซึ่งสมเด็จพระเทพฯ ทรงนำมาจากพระเทศฟิจิ และสายพันธุ์นาพระยา ซึ่งเป็นสายพันธุ์ท้องถิ่นที่ขึ้นอยู่ริมทะเลจังหวัดชุมพร มาทดลองปลูกบริเวณชายฝั่งทะเลของมหาวิทยาลัยแม่โจ้-ชุมพร ซึ่งหญ้าแฝกทั้ง ๒ ชนิดมีการเจริญเติบโตได้ดี

5. กิจกรรมการสร้างจิสำนึกในการอนุรักษ์พันธุกรรมพืช 
 มหาวิทยาลัยแม่โจ้-ชุมพร มีการจัดทำป้ายสื่อความหมายธรรมชาติพรรณไม้ต้นไม้ยืนต้นภายในมหาวิทยาลัยแม่โจ้-ชุมพร เพื่อสร้างความรู้และจิตสำนึกในการอนุรักษ์ทรัพยากรป่าไม้แก่นักศึกษาและบุคคลกรภายในมหาวิทยาลัยแม่โจ้-ชุมพร

โครงการและกิจกรรมในปี พ.ศ. 2557
1. การขยายพื้นที่ปลูกแฝกทนเค็มริมชายทะเลมหาวิทยาลัยแม่โจ้-
ชุมพร เพื่อป้องกันการกัดเซาะชายฝั่ง
2. การใช้หญ้าแฝกในการบำบัดน้ำเสียจากมหาวิทยาลัย
3. การปลูกป่าชายเลนเพื่อฟื้นฟูระบบนิเวศริมชายฝั่ง
4. การทดลองปลูกต้นหยีน้ำ(Pongamia Pinnata) เพื่อเป็นพืชพลังงาน
และฟื้นฟูระบบนิเวศป่าชายหาด
5. การคัดเลือกพืชเด่นที่จะทำการอนุรักษ์และศึกษาข้อมูลอย่าง
ครบถ้วน ซึ่งปัจจุบันมีพืช 3 ชนิด ที่อยู่ในความสนใจของมหาวิทยาลัยแม่โจ้-ชุมพร นั่นก็คือ
5.1 ต้นหยีน้ำ(Pongamia Pinnata) ซึ่งเป็นพืชท้องถิ่นที่ขึ้นอยู่ใน
บริเวณป่าชายหาดของมหาวิทยาลัยแม่โจ้-ชุมพร โดยในปัจจุบันมีการศึกษาพบว่าเมล็ดพืชชนิดนี้สามารถนำมาสกัดเป็นน้ำมันไบโอดีเซลได้และมีผลผลิตต่อไร่ที่ใกล้และอัตราการให้น้ำมันที่ใกล้เคียงกับปาล์มน้ำมัน   จึงเป็นพืชชนิดหนึ่งที่น่าสนใจเป็นอย่างมากเพราะเป็นพรรณไม้ท้องถิ่นที่สามารถขึ้นได้ริมทะเลที่เป็นดินทรายและมีน้ำทะเลท่วมถึง  พืชชนิดนี้จึงสามารถนำมาปลูกเพื่อเป็นพืชพลังงานทางเลือกและฟืนฟูระบบนิเวศป่าชายหาดเพื่อป้องกันการกัดเซาะของน้ำทะเลได้
5.2 ต้นเคี่ยม (Cotylelobium melanoxylon Pierre) ซึ่งเป็นพันธ์ไม้
ยืนต้นที่พบมากที่สุดในพื้นที่ป่าอนุรักษ์พันธุกรรมพืชของมหาวิทยาลัยแม่โจ้-ชุมพร  จึงมีการศึกษาถึงลักษณะทางพฤกษศาสตร์  ใช้ประโยชน์และการขยายพันธุ์พืชชนิดนี้  เพื่อประโยชน์ในการอนุรักษ์ต่อไป


5.3 ต้นปลาไหลเผือก ( Eurocoma longifolia jack)   เป็นไม้ท้องถิ่นที่ขึ้นมากในพื้นที่มหาวิทยาลัยแม่โจ้-ชุมพร  ซึ่งพืชชนิดนี้เป็นพืชสมุนไพรที่นิยมมากในประเทศมาเลเซีย  ซึ่งใช้ชื่อว่าตงกัสอาลี  ซึ่งมหาวิทยาลัยแม่โจ้-ชุมพร มีการทดลองขายพันธุ์และศึกษาถึงสรรพคุณทางยาของพืชชนิดนี้อยู่
